CELEX: 32013D0705
Language: bg
Date: 2013-11-29 00:00:00
Title: 2013/705/ЕС: Решение за изпълнение на Комисията от 29 ноември 2013 година за разрешаване на пускането на пазара на екстракт от гребен на петел като нова хранителна съставка съгласно Регламент (ЕО) № 258/97 на Европейския парламент и на Съвета (нотифицирано под номер C(2013) 8319)

3.12.2013   
            
            
               BG
            
            
               Официален вестник на Европейския съюз
            
            
               L 322/39
            
         РЕШЕНИЕ ЗА ИЗПЪЛНЕНИЕ НА КОМИСИЯТА
   от 29 ноември 2013 година
   за разрешаване на пускането на пазара на екстракт от гребен на петел като нова хранителна съставка съгласно Регламент (ЕО) № 258/97 на Европейския парламент и на Съвета
   (нотифицирано под номер C(2013) 8319)
   (само текстът на испански език е автентичен)
   (2013/705/ЕС)
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕО) № 258/97 на Европейския парламент и на Съвета от 27 януари 1997 г. относно нови храни и нови хранителни съставки (1), и по-специално член 7 от него,
   като има предвид, че:
   
               (1)
            
            
               На 8 февруари 2011 г. дружеството Bioiberica S.A. подаде заявление до компетентните органи на Обединеното кралство за пускане на пазара на екстракт от гребен на петел като нова хранителна съставка.
            
         
               (2)
            
            
               На 25 октомври 2011 г. компетентният орган на Обединеното кралство за оценка на храните представи своя доклад за първоначална оценка. В този доклад той представи заключението си, че екстрактът от гребен на петел, предназначен за употреба в определени храни при спазване на предложените от заявителя нива, отговаря на критериите, определени в член 3, параграф 1 от Регламент (ЕО) № 258/97.
            
         
               (3)
            
            
               На 10 ноември 2011 г. Комисията препрати доклада за първоначална оценка на другите държави членки.
            
         
               (4)
            
            
               В 60-дневния срок, предвиден в член 6, параграф 4, втора алинея от Регламент (ЕО) № 258/97, бяха представени обосновани възражения. По-специално бяха поставени въпроси относно спецификациите и евентуалната алергенност на продукта.
            
         
               (5)
            
            
               На 22 май 2012 г. Комисията проведе консултации с Европейския орган за безопасност на храните (ЕОБХ), като поиска от него да извърши допълнителна оценка във връзка с използването на екстракт от гребен на петел като хранителна съставка в съответствие с Регламент (ЕО) № 258/97.
            
         
               (6)
            
            
               На 31 май 2013 г. Органът прие научно становище относно екстракта от гребен на петел (2), в което формулира заключението, че при предложените видове и нива на употреба екстрактът е безопасен.
            
         
               (7)
            
            
               Научното становище дава достатъчно основание да се установи, че при предложените видове и нива на употреба екстрактът от гребен на петел отговаря на критериите, определени в член 3, параграф 1 от Регламент (ЕО) № 258/97.
            
         
               (8)
            
            
               Мерките, предвидени в настоящото решение, са в съответствие със становището на Постоянния комитет по хранителната верига и здравето на животните,
            
         ПРИЕ НАСТОЯЩОТО РЕШЕНИЕ:
   Член 1
   Екстрактът от гребен на петел, отговарящ на определението и спецификацията в приложение I, може да бъде пуснат на пазара като нова хранителна съставка за определените видове употреба и при максималните нива, посочени в приложение II.
   Член 2
   Наименованието на разрешения с настоящото решение екстракт от гребен на петел, което да се посочва при етикетиране на съдържащите го храни, е „екстракт от гребен на петел“ или „екстракт от гребен на млад петел“.
   Член 3
   Адресат на настоящото решение е дружеството Bioiberica S.A., Plaça Francesc Macià, 7. 8B, 08029 Barcelona, Испания.
   
      Съставено в Брюксел на 29 ноември 2013 година.
      
         
            За Комисията
         
         Tonio BORG
         
            Член на Комисията
         
      
   
   
      (1)  ОВ L 43, 14.2.1997 г., стр. 1.
   
      (2)  EFSA Journal (Бюлетин на ЕОБХ), 2013 г.; 11(6):3260.
   
      ПРИЛОЖЕНИЕ I
      
         СПЕЦИФИКАЦИЯ НА ЕКСТРАКТА ОТ ГРЕБЕН НА ПЕТЕЛ
      
      
         Определение
      
      Екстрактът от гребен на петел се получава от птици от вида Gallus gallus чрез ензимна хидролиза на гребен на петел и последващи етапи на филтрация, концентрация и утаяване. Основните съставки на екстракта от гребен на петел са глюкозамингликаните хиалуронова киселина, хондроитин сулфат А и дерматан сулфат (хондроитин сулфат Б).
      
                  Хиалуронова киселина
               
               
                  60 — 80 %
               
            
                  Хондроитин сулфат А
               
               
                  Не повече от 5 %
               
            
                  Дерматан сулфат (хондроитин сулфат Б).
               
               
                  Не повече от 25 %
               
            
         Описание
      
      Бял или почти бял хигроскопичен прах.
      
         Идентификация
      
      
                  pH
               
               
                  5,0 — 8,5
               
            
         Чистота
      
      
                  Хлориди
               
               
                  Не повече от 1 %
               
            
                  Азот
               
               
                  Не повече от 8 %
               
            
                  Загуба при сушене (105 °C за 6 часа)
               
               
                  Не повече от 10 %
               
            
                  Живак
               
               
                  Не повече от 0,1 mg/kg
               
            
                  Арсен
               
               
                  Не повече от 1 mg/kg
               
            
                  Кадмий
               
               
                  Не повече от 1 mg/kg
               
            
                  Хром
               
               
                  Не повече от 10 mg/kg
               
            
                  Олово
               
               
                  Не повече от 0,5 mg/kg
               
            
         Микробиологични критерии
      
      
                  Общ брой на жизнеспособните аеробни микроорганизми
               
               
                  Не повече от 102 CFU/g
               
            
                  
                     Escherichia coli
                  
               
               
                  Да не се установява в 1 g
               
            
                  
                     Salmonella spp.
               
               
                  Да не се установява в 1 g
               
            
                  
                     Staphylococcus aureus
                  
               
               
                  Да не се установява в 1 g
               
            
                  
                     Pseudomonas aeruginosa
                  
               
               
                  Да не се установява в 1 g
               
            
   
      ПРИЛОЖЕНИЕ II
      
         Разрешени видове употреба на екстракт от гребен на петел
      
      
                  Категория храна
               
               
                  Максимално ниво на употреба (mg/100 g или mg/100 ml)
               
            
                  Напитки на млечна основа
               
               
                  40
               
            
                  Ферментирали напитки на млечна основа
               
               
                  80
               
            
                  Продукти от вида на киселото мляко
               
               
                  65
               
            
                  
                     Fromage frais
                  
               
               
                  110